Yevropa Chempionlar Ligasi 1/8 finalining javob o‘yinlari neytral maydonda bo‘lmaydi

UEFA ijroqo‘mi Yevropa Chempionlar Ligasi va Yevropa Ligasi 1/8 final o‘yinlarining qayerda o‘tkazilishi borasida qaror chiqardi.

Yevrokuboklar 1/8 finalining javob o‘yinlari mezbon jamoalar maydonida bo‘lib o‘tadi. Uchrashuvlar tomoshabinlarsiz o‘tkaziladi.
Chempionlar Ligasida PSJ, “Atletiko”, “Leypsig” va “Atalanta” klublari chorak final yo‘llanmasini naqd qilib qo‘ygan. 1/8 finalning yana to‘rtta javob o‘yini koronavirus tufayli o‘tkazilmay qolgandi.
YChL
1/8 final, javob bahslari
7/8-avgust
“Yuventus” — “Lion” (ilk o‘yin — 0:1)
“Manchester Siti” — “Real” (2:1)
“Bavariya” — “Chelsi” (3:0)
“Barselona” — “Napoli” (1:1)
Avvalroq UEFA musobaqaning chorak final, yarim final va final uchrashuvlari bir o‘yinlik pley-off tizimida o‘tkazilishi va unga Lissabon shahri (Portugaliya) mezbonlik qilishini ma’lum qilgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!